
[bookmark: _Toc86135564][bookmark: _GoBack]PASLAUGŲ PIRKIMO–PARDAVIMO SUTARTIS NR.
20____ m. ______________ ___ d.
Klaipėda
Akcinė bendrovė Klaipėdos valstybinio jūrų uosto direkcija, juridinio asmens kodas 240329870, kurios registruota buveinė yra J. Janonio g. 24-1, 92251 Klaipėda, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Algio Latako, veikiančio pagal bendrovės įstatus, (toliau – Pirkėjas) ir
________________, juridinio asmens kodas ___________, kurios registruota buveinė yra _______________, duomenys apie juridinį asmenį kaupiami ir saugomi _______________, atstovaujama __________, veikiančio (-ios) pagal ___________, (toliau – Tiekėjas),
toliau kartu šioje sutartyje vadinamos Šalimis, o kiekviena atskirai – Šalimi, 
sudarė šią paslaugų pirkimo–pardavimo sutartį, toliau vadinamą Sutartimi, ir susitarė dėl toliau išvardytų sąlygų.
SUTARTIES OBJEKTAS
1.1. Tiekėjas Sutartyje nustatytomis sąlygomis ir tvarka įsipareigoja atlikti Pirkėjui Laivų eismo radiolokacinės kontrolės sistemos (toliau – Sistema) atnaujinimą (toliau – Diegimo paslaugos) ir atnaujintos Sistemos techninę ir garantinę priežiūrą (toliau kartu su Diegimo paslaugomis – Paslaugos). Paslaugų techninė specifikacija ir apimtis pateikiami Sutarties 1 ir 2 prieduose. Paslaugos apima Paslaugoms atlikti būtinų prekių tiekimą  ir darbų vykdymą. 
1.2. Paslaugos turi būti atliktos Klaipėdos uosto teritorijoje, jei kita Paslaugų atlikimo vieta nenurodyta Sutartyje.
SUTARTIES GALIOJIMAS, VYKDYMO PRADŽIA, TRUKMĖ IR TERMINAI
2.1. Sutartis įsigalioja ją pasirašius abiem Šalims ir Tiekėjui pateikus Sutarties sąlygas atitinkantį Sutarties įvykdymo užtikrinimą. Sutartis galioja iki visiško sutartinių įsipareigojimų įvykdymo.
2.2. Paslaugos turi būti atliktos per 9 (devynis) mėnesius nuo Sutarties įsigaliojimo (toliau – Diegimo paslaugų teikimo terminas),  atnaujintos Sistemos techninė ir garantinė priežiūra turi būti teikiama 5 (penkerius) metus po Diegimo paslaugų atlikimo.
2.3. Sutarties vykdymo metu paaiškėjus Sutarties 2.4 punkte nurodytoms aplinkybėms, taip pat kitoms Sutartyje nenumatytoms aplinkybėms, dėl kurių Tiekėjas negali laiku įvykdyti Sutarties ir kurių Tiekėjas pagrįstai negalėjo numatyti, Diegimo paslaugų teikimo terminas Šalių susitarimu gali būti pratęstas tiek, kiek truko aplinkybės, trukdančios Diegimo paslaugas atlikti laiku, bet ne ilgesniam nei 2 (dviejų) mėnesių terminui. Prašymas pratęsti Diegimo paslaugų teikimo terminą kartu su visais prašymą pagrindžiančiais dokumentais privalo būti pateiktas Pirkėjui iki prašomo pratęsti Diegimo paslaugų teikimo termino pabaigos. 
2.4. Tiekėjas turi teisę kreiptis į Pirkėją dėl Diegimo paslaugų teikimo termino pratęsimo, jeigu: 
2.4.1. Pirkėjas nevykdo ir (ar) netinkamai vykdo Sutartimi jam nustatytus įsipareigojimus ir todėl Tiekėjas negali tinkamai atlikti Diegimo paslaugų ar jų dalies;
2.4.2. trečiųjų asmenų veiksmai arba bet koks uždelsimas, kliūtys arba trukdymai Tiekėjui trukdo laiku atlikti Diegimo paslaugas.
2.5. Sutartis nustoja galioti, jeigu ji yra tinkamai įvykdyta, jeigu ji nutraukiama įstatymų ar Sutartyje nustatytais atvejais, taip pat esant atitinkamam teismo sprendimui ir kitais įstatymų ir Sutarties numatytais atvejais. 
2.6. Pirkėjas gali sustabdyti Sutarties ar jos dalies vykdymą tokiam laikui ir tokiu būdu, kaip jis mano esant tai reikalinga. Jei vieno stabdymo laikotarpis trunka ilgiau kaip 60 (šešiasdešimt) dienų, Tiekėjas turi teisę per 30 (trisdešimt) dienų, pasibaigus maksimaliam vieno stabdymo laikotarpiui, reikalauti atnaujinti Sutarties vykdymą, o Pirkėjui neatnaujinus Sutarties vykdymo per 10 (dešimt) dienų, Tiekėjas įgyja teisę Šalių susitarimu nutraukti Sutartį.
KAINA (KAINODAROS TAISYKLĖS) IR MOKĖJIMO SĄLYGOS
3.1. Sutarties kainai apskaičiuoti taikomas kainos apskaičiavimo būdas – fiksuotos kainos.
3.2.  Sutarties kaina: 
	Sutarties kaina be PVM
	______________ (nurodyti sumą skaičiais ir mokėjimo valiutą) ______________ (nurodyti sumą ir mokėjimo valiutą žodžiais)

	PVM (21 %)
	______________ (nurodyti sumą skaičiais ir mokėjimo valiutą) ______________ (nurodyti sumą ir mokėjimo valiutą žodžiais)

	Sutarties kaina (Sutarties kainos be PVM ir PVM suma)
	______________ (nurodyti sumą skaičiais ir mokėjimo valiutą) ______________ (nurodyti sumą ir mokėjimo valiutą žodžiais)



3.3. Pradinė Sutarties vertė lygi Sutarties sudarymo metu nurodytai Sutarties kainai be PVM, t. y. ________ Eur. Pradinė Sutarties vertė nekinta per visą Sutarties vykdymo laikotarpį, išskyrus tuos atvejus, kai Sutartyje nustatyta tvarka Sutarties kaina peržiūrima dėl kainų lygio pokyčio.
3.4. Į Sutarties kainą įskaičiuota Paslaugų kaina, visi mokesčiai, medžiagų ir įrangos kaina, transporto, apgyvendinimo išlaidos, su dokumentų, kurių reikalauja Pirkėjas, rengimu ir pateikimu, kitos su Paslaugų atlikimu susijusios, Tiekėjo tiesioginės ir netiesioginės išlaidos. Pasirašydamas Sutartį Tiekėjas pareiškia, kad jis gerai išanalizavo pirkimo dokumentuose ir Sutartyje pateiktą techninę specifikaciją bei sąlygas, numatė ir įvertino visą Paslaugų apimtį. Jeigu Sutarčiai tinkamai įvykdyti yra būtina atlikti kitas papildomas paslaugas, kurias sudarydamas Sutartį būtų numatęs kiekvienas profesionalus ir protingas Tiekėjas, tačiau Tiekėjas jų nenumatė ir neįtraukė į Sutarties kainą, tai šias paslaugas Tiekėjas įsipareigoja atlikti savo sąskaita.
3.5. Sutarties kaina nekeičiama per visą Sutarties galiojimo laikotarpį, išskyrus Sutartyje numatytus kainos peržiūros dėl pasikeitusių mokesčių ir kainų lygio indekso bei keitimo dėl atsisakomų ar papildomai įsigyjamų paslaugų atvejus:
3.5.1. dėl pasikeitusių mokesčių, t. y. Sutarties galiojimo metu pasikeitus Paslaugoms taikomam pridėtinės vertės mokesčiui (PVM), Sutarčiai bus taikomas pakeistas PVM tarifas. Sutarties kaina perskaičiuojama po Lietuvos Respublikos pridėtinės vertės mokesčio įstatymo, kuriuo keičiasi PVM tarifas, įsigaliojimo dienos. Pakeista Sutarties kaina bus lygi sumai, gautai prie Sutartyje nurodytos Sutarties kainos be PVM pridėjus PVM, apskaičiuotą pagal naujai patvirtintą PVM tarifą, nebent priimti teisės aktai numatytų kitaip. Sutarties kaina peržiūrima toms Paslaugoms, kurių atlikimo ir apmokėjimo už Paslaugas terminai pagal Sutartį sueina po atitinkamo teisės akto įsigaliojimo. Sutarties kaina be PVM dėl PVM keitimo nebus keičiama, nebent priimti teisės aktai numatytų kitaip; 
3.5.2. dėl kainų lygio pokyčio Sutarties kaina gali būti perskaičiuojama suinteresuotos Šalies iniciatyva ir jos pateiktų dokumentų pagrindu dėl Valstybės duomenų agentūros paskelbto įvairių prekių ir paslaugų (toliau – Indeksas) pokyčio, jei šis Indeksas pakinta daugiau kaip 5 (penkiais) procentais. Sutarties kaina perskaičiuojama nustatyta tvarka:
3.5.2.1. Peržiūros momentas yra Šalies prašymo kitai Šaliai peržiūrėti Sutarties kainą gavimo diena.
3.5.2.2. Pirmoji Sutarties kainos peržiūra gali būti atliekama ne anksčiau kaip po 6 (šešių) mėnesių nuo Sutarties įsigaliojimo dienos, po to Sutarties kaina gali būti peržiūrima ne dažniau kaip kas 6 (šešis) mėnesius nuo paskutinės peržiūros momento.
3.5.2.3. Perskaičiuojama tik Pirkėjui neperduotų Paslaugų Sutarties kainos dalis, už kitas paslaugas (jei tokių būtų) mokėtinos sumos negali būti perskaičiuojamos. 
3.5.2.4. Tais atvejais, kai dėl papildomų paslaugų atlikimo Šalių susitarimu yra pakeista bendra Sutarties kaina, neperskaičiuojama ta Pirkėjui neperduotų Paslaugų Sutarties kainos dalis, dėl kurios buvo susitarta mažiau nei 6 (šešis) mėnesius iki peržiūros momento, jei tokia papildomų paslaugų kaina apskaičiuota taikant kitus, nei Sutartyje nustatyti įkainiai (Sutarties kainos dalys).
3.5.2.5. Sutarties kaina perskaičiuojama pagal Sutartį Pirkėjui neperduotų Paslaugų kainą be PVM padauginant iš Indekso pokyčio koeficiento, kuris apskaičiuojamas pagal formulę: 
K = I pb / I pr
Kur:  
K – Indekso pokyčio koeficientas;
I pb – Indekso reikšmė peržiūros laikotarpio pabaigoje (prašymo peržiūrėti Sutarties kainą pateikimo kitai Šaliai dienos mėnesį);
I pr – Indekso reikšmė peržiūros laikotarpio pradžioje; pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto Indekso reikšmės mėnuo.
3.5.2.6.  Indekso koeficiento skaičiavimams Indeksų reikšmės imamos 4 (keturių) skaitmenų po kablelio tikslumu, o gauta Indekso koeficiento reikšmė suapvalinama 2 (dviejų) skaičių po kablelio tikslumu paskutinį skaitmenį padidinant vienetu, jeigu pirmas po jo esantis skaitmuo yra nuo 5 iki 9.
3.5.2.7.  Jei gautas Indekso koeficientas (K) yra didesnis kaip 1,05 (vienas ir penkios šimtosios), peržiūrima Sutarties kainos dalis didinama dauginant ją iš gauto koeficiento, o jei gautas koeficientas yra mažesnis kaip 0,95 (devyniasdešimt penkios šimtosios), peržiūrima Sutarties kainos dalis yra mažinama dauginant ją iš gauto koeficiento. 
3.5.2.8. Prašymą perskaičiuoti Paslaugų kainą gavusios Šalies sprendimas dėl Paslaugų kainos perskaičiavimo (sutikimas perskaičiuoti Paslaugų kainą arba atsisakymas ją perskaičiuoti) privalo būti priimtas ir kitai Šaliai raštu apie sutikimą perskaičiuoti kainą arba atsisakymą ją perskaičiuoti turi būti pranešta per 10 (dešimt) darbo dienų nuo Sutartyje nustatytas sąlygas atitinkančio kitos Šalies prašymo perskaičiuoti kainą ir visų jį pagrindžiančių dokumentų pateikimo kitai Šaliai dienos. Prašymą perskaičiuoti Paslaugų kainą gavusiai Šaliai raštu pranešus kitai Šaliai apie sutikimą perskaičiuoti Paslaugų kainą, Šalys privalo sudaryti susitarimą dėl Paslaugų kainos perskaičiavimo per 30 (trisdešimt) dienų nuo Sutartyje nustatytas sąlygas atitinkančio Šalies prašymo perskaičiuoti kainą ir visų jį pagrindžiančių dokumentų pateikimo kitai Šaliai dienos. Tokiame susitarime Šalys privalo nurodyti Indekso reikšmes, naudojamas Indekso koeficientui apskaičiuoti, Indekso pokyčio koeficientą, perskaičiuotiną Paslaugų kainą, perskaičiuotą pradinę Sutarties vertę ir Sutarties įvykdymo užtikrinimo sumą bei kitą perskaičiavimui reikšmingą informaciją. 
3.5.2.9.  Vėlesnė Sutarties kainos peržiūra negali apimti laikotarpio, už kurį jau buvo atliktas perskaičiavimas. 
3.5.2.10. Jeigu Sutarties kainos peržiūros momentu Paslaugų atlikimas vėluoja dėl priežasčių, dėl kurių Tiekėjas nėra įgijęs teisės į Paslaugų teikimo termino pratęsimą, pažeidžiant Paslaugų teikimo terminą teikiamų Paslaugų Sutarties kainos dalis negali būti peržiūrėta Tiekėjo iniciatyva dėl kainų lygio kilimo, tačiau privalo būti peržiūrėta, jei Sutarties kainos peržiūrą inicijuoja Pirkėjas dėl kainų lygio kritimo. 
3.5.3. dėl atsisakomų ar papildomai įsigyjamų paslaugų Sutarties kaina didinama arba mažinama, kai Sutartyje nustatyta tvarka arba LR pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – Pirkimų įstatymas) 97 str. 1 d. 2–5 punkto ir 2 d. nustatytais pagrindais Pirkėjas atsisako dalies Paslaugų arba įsigyja papildomų Paslaugų;
3.6. Sutarties kaina keičiama dvišaliu rašytiniu Šalių susitarimu.
3.7. Pirkėjas įsipareigoja sumokėti už Paslaugas tokia tvarka:
3.7.1. Tiekėjo pasirinkimu, per 5 (penkias) dienas nuo Sutarties įsigaliojimo raštu pranešus Pirkėjui pageidaujamo gauti avanso dydį, Tiekėjui gali būti mokamas avansas. Tiekėjui mokamo avanso dydis negali būti didesnis kaip 30 (trisdešimt) proc. nuo Sutarties 3.2 punkte nurodytos Sutarties kainos be PVM, t. y. _______________ Eur (_____________________________ eurų __ centų). Avansas sumokamas Tiekėjui per 14 (keturiolika) dienų nuo Sutarties 9 skyriuje nurodyto avansinio mokėjimo garantijos pateikimo Pirkėjui 
3.7.2. Likusi Sutarties kainos dalis (atskaičius sumokėtą avansą, kai jis Tiekėjui mokamas) sumokama po Diegimo paslaugų atlikimo po to, kai pasirašomas Paslaugų priėmimo–perdavimo aktas ir jo pagrindu Pirkėjas priima Sutartyje nustatyta tvarka pateiktą sąskaitą faktūrą.
3.8. Pagal Sutartį priklausančias sumokėti pinigų sumas Pirkėjas sumoka Tiekėjui mokėjimo pavedimu į Sutartyje nurodytą banko sąskaitą. Laikoma, kad pinigai sumokėti tą dieną, kurią Pirkėjas pateikė savo bankui mokėjimo nurodymą atlikti mokėjimo pavedimą.
3.9. Už Paslaugas sumokama eurais po to, kai pasirašomas Paslaugų priėmimo–perdavimo aktas ir jo pagrindu Pirkėjas priima Sutartyje nustatyta tvarka pateiktą sąskaitą faktūrą. Kai Sutartyje numatytas Paslaugų teikimas etapais ir tarpiniai mokėjimai, jie atliekami šiame punkte nustatyta tvarka.
3.10. Vykdant Sutartį visos sąskaitos faktūros privalo būti teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrosios informacinės sistemos (SABIS) priemonėmis. Kitais būdais teikiamos sąskaitos faktūros bus laikomos pateiktomis netinkamai ir nebus priimamos.
PASLAUGŲ PERDAVIMAS IR KOKYBĖ
4.1. Paslaugos turi būti atliktos per Sutartyje nustatytą Paslaugų teikimo terminą. Paslaugų atlikimas dalimis negalimas, jei Sutartyje nėra nustatyta kitaip. 
4.2. Tiekėjas, įvykdęs visus Diegimo paslaugų teikimo laikotarpiu Sutartimi prisiimtus įsipareigojimus, privalo kreiptis į Pirkėją dėl Paslaugų priėmimo–perdavimo akto pasirašymo. Pirkėjas turi ne vėliau kaip per 5 (penkias) darbo dienas pasirašyti Paslaugų priėmimo–perdavimo aktą arba atmesti Tiekėjo prašymą pasirašyti Paslaugų priėmimo–perdavimo aktą, nurodydamas priimto sprendimo motyvus, trūkumų ištaisymo terminus bei priemones, kurių Tiekėjas privalo imtis tam, kad Paslaugų priėmimo–perdavimo aktas būtų pasirašytas. Tiekėjas nurodytus trūkumus turi ištaisyti nedelsdamas ir savo lėšomis. Paslaugų priėmimo–perdavimo aktas pasirašomas 2 (dviem) vienodą teisinę galią turinčiais egzemplioriais arba, sudarant elektroninį dokumentą, abiejų Šalių pasirašomas elektroniniu parašu. Jei Sutartyje numatytas Paslaugų teikimas etapais ir tarpiniai mokėjimai, šiame punkte nustatyta Paslaugų perdavimo Pirkėjui tvarka taikoma ir perduodant Paslaugų dalį (etapą).
4.3. Pirkėjas pasirašo Paslaugų priėmimo–perdavimo aktą, jei Diegimo paslaugos atitinka Sutarties sąlygas, Lietuvos Respublikoje taikomų norminių dokumentų nustatytus reikalavimus bei kitus reikalavimus, įprastai keliamus tokio pobūdžio paslaugoms.
4.4. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Pirkėjo nuosavybė. 
4.5. Nuosavybės teisė į Diegimo paslaugų atlikimo rezultatą, kai toks sukuriamas, Pirkėjui pereina nuo Sutartyje nustatyta tvarka pasirašyto Paslaugų priėmimo–perdavimo akto. 
4.6. Paslaugoms suteikiama 60 (šešiasdešimties) mėnesių garantija. Garantijos terminas pradedamas skaičiuoti Pirkėjui priėmus Diegimo paslaugas Sutartyje nustatyta tvarka. Garantinio laikotarpio Tiekėjo įsipareigojimų vykdymo tvarka ir terminai nustatyti Sutarties 2 priede. Garantinio laikotarpio Tiekėjo įsipareigojimai yra esminė Sutarties sąlyga.
ŠALIŲ TEISĖS IR PAREIGOS
5.1. Pirkėjas įsipareigoja:
5.1.1. tinkamai ir sąžiningai vykdyti Sutartį;
5.1.2. Sutarties vykdymo metu bendradarbiauti su Tiekėju, teikiant Sutarčiai vykdyti pagrįstai reikalingą informaciją, kurios pateikimo būtinybė iškilo Sutarties vykdymo metu;
5.1.3. priimti tinkamai suteiktas Paslaugas ir sumokėti Sutarties kainą už tinkamai ir laiku suteiktas Paslaugas pagal Sutarties sąlygas;
5.1.4.  suteikti reikiamus įgaliojimus Tiekėjui veikti Pirkėjo vardu (jei tokie įgaliojimai yra reikalingi); 
5.1.5. tinkamai vykdyti kitas Sutartyje ir Lietuvos Respublikos teisės aktuose numatytas pareigas.
5.2. Pirkėjas turi teisę:
5.2.1. be atskiro pranešimo atlikti bet kokius patikrinimus, kurie Pirkėjui atrodo reikalingi, kilus įtarimui, kad Tiekėjas nesugebės laiku suteikti Paslaugų ar Paslaugos teikiamos nekokybiškai, neprofesionaliai, pažeidžiant reikalavimus; 
5.2.2. Paslaugų teikimo metu raštiško ir motyvuoto prašymo pagrindu reikalauti Tiekėjo darbuotojo arba Tiekėjo pareigas vykdančio asmens pakeitimo, jei mano, kad šis asmuo nėra stropus ar netinkamai vykdo pareigas; 
5.2.3. naudotis kitomis Sutartyje ir Lietuvos Respublikos teisės aktuose numatytomis Pirkėjo teisėmis.
5.3. Tiekėjas įsipareigoja:
5.3.1. teikti Paslaugas Pirkėjui pagal Sutartį ir Pirkėjo pateiktus užsakymus, kai jie teikiami, už Sutarties kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
5.3.2. Sutartyje nustatytu laiku (jei Sutartyje nurodomi Paslaugų suteikimo etapai – atskiruose etapuose nustatytu laiku) suteikti Paslaugas, perduoti Pirkėjui Sutartyje nurodytų Paslaugų rezultatą ir ištaisyti nustatytus trūkumus;
5.3.3. užtikrinti, kad Sutarties sudarymo momentu ir visą jos galiojimo laikotarpį Tiekėjas, jo darbuotojai išlaikytų reikiamą kvalifikaciją ir patirtį, reikalingas norint teikti Paslaugas. Jeigu pirkimo vykdymo metu nebuvo tikrinama Tiekėjo kvalifikacija dėl teisės verstis atitinkama veikla arba buvo tikrinama ne visa apimtimi, užtikrinti, kad Sutartį vykdys tik tokią teisę turintys asmenys. Tiekėjas, pageidaudamas pakeisti specialistą (-us), kurio (-ių) kvalifikacija rėmėsi savo atitikčiai kvalifikaciniams reikalavimams pagrįsti, privalo raštu apie tai informuoti Pirkėją ir pateikti keičiančio specialisto kvalifikaciją patvirtinančius dokumentus. Pirkėjas, gavęs iš Tiekėjo prašymą dėl specialisto keitimo, ne vėliau kaip per 7 (septynias) dienas patikrina, ar naujo specialisto kvalifikacija atitinka pirkimo dokumentuose keliamus reikalavimus, ir raštu praneša Tiekėjui apie savo sutikimą keisti specialistą arba pateikia motyvuotą atsisakymą; 
5.3.4. savo sąskaita apsaugoti Pirkėją nuo bet kokių pretenzijų, nuostolių, atsirandančių dėl Tiekėjo veiksmų ar aplaidumo vykdant Sutartį, ir atlyginti dėl savo kaltų veiksmų padarytą žalą tretiesiems asmenims bei jų patirtus nuostolius, įskaitant nuostolius dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;
5.3.5. per 5 (penkias) dienas informuoti Pirkėją apie visas reikšmingas aplinkybes (pvz., turto areštas ar laikinųjų apsaugos priemonių taikymas, taikos sutarties su kreditoriais sudarymas, pagrindų bankroto ar restruktūrizavimo bylai iškelti atsiradimas, paduoti pareiškimai dėl bankroto ar restruktūrizavimo bylos Tiekėjui iškėlimo, bankroto ar restruktūrizavimo bylos iškėlimas, mokestinis įsiskolinimas ir kitas aplinkybes), turinčias ar galinčias turėti įtakos sutartiniams įsipareigojimams tinkamai vykdyti; 
5.3.6. nenaudoti Pirkėjo prekės ženklo ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
5.3.7. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą, išskyrus atvejus, kai informacijos atskleidimą reglamentuoja Europos Sąjungos ir Lietuvos Respublikos teisės aktai;
5.3.8. Pirkėjui raštu paprašius grąžinti visus iš Pirkėjo gautus Sutarčiai vykdyti pateiktus dokumentus;
5.3.9. laikytis Sutartyje nustatytos pranešimo apie subtiekėjų kontaktinių duomenų ir atstovų, keičiamų, papildomų ir naujų subtiekėjų pasitelkimo tvarkos;
5.3.10. laikytis aplinkos apsaugos, socialinės ir darbo teisės įsipareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Pirkimų įstatymo 7 priede nurodytose tarptautinėse konvencijose;
5.3.11. pasirašyti asmens duomenų tvarkymo sutartį, jei vykdydamas Sutartį Tiekėjas tvarkys asmens duomenis Pirkėjo vardu;
5.3.12. [bookmark: _Hlk187912523]susipažinti ir santykiuose su Pirkėju ir Sutarčiai vykdyti pasitelkiamais trečiaisiais asmenimis laikytis Klaipėdos valstybinio jūrų uosto direkcijos Atsparumo korupcijai politikos (toliau – politika) ir Klaipėdos valstybinio jūrų uosto direkcijos veiklos partnerių elgesio kodekso (toliau – kodeksas). Susipažinti su politika ir kodeksu bei jų pakeitimais galima adresu http://www.portofklaipeda.lt. Tiekėjas privalo užtikrinti, kad šio punkto ir politikos bei kodekso reikalavimų laikytųsi Tiekėjo ir Sutarčiai vykdyti jo pasitelkiamų trečiųjų asmenų darbuotojai ir kiti atstovai; 
5.3.13. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, nesitelkti subtiekėjų, nesiremti ūkio subjektų pajėgumais, taip pat netiekti (nenaudoti atliekant darbus ar teikiant paslaugas) Prekių (įskaitant jų sudedamąsias dalis, pakuotes), kurių gamintojo ar bet kurį iš aukščiau išvardintų subjektų kontroliuojančio juridinio asmens registracijos vieta arba fizinio asmens nuolatinė gyvenamoji vieta, arba pilietybės valstybė yra įtraukta į Lietuvos Respublikos Vyriausybės patvirtintą priešiškų valstybių ir teritorijų sąrašą (toliau – Sąrašas), taip pat netiekti (nenaudoti atliekant darbus ar teikiant paslaugas) Prekių (įskaitant jų sudedamąsias dalis, pakuotes), kurių kilmės valstybė ar teritorija yra nurodyta Sąraše, neteikti paslaugų, kurios teikiamos iš Sąraše nurodytų valstybių ar teritorijų. Pirkėjui pareikalavus, Tiekėjas įsipareigoja pateikti Tiekėjo, subtiekėjo, ūkio subjekto, kurio pajėgumais Tiekėjas remiasi, Prekių (įskaitant jų sudedamąsias dalis, pakuotes) gamintojo ar šiuos subjektus kontroliuojančių juridinių asmenų registraciją ar fizinių asmenų nuolatinę gyvenamąją vietą ir pilietybę patvirtinančius Įstatyme nurodytus dokumentus, taip pat tiekiamų (naudojamų atliekant darbus ar teikiant paslaugas) Prekių (įskaitant jų sudedamąsias dalis, pakuotes) kilmę, vietą, iš kurios teikiamos Paslaugos, patvirtinančius gamintojo ar kito trečiojo asmens išduotus dokumentus. Kai atitikimas šiame punkte nustatytiems reikalavimams buvo tikrinamas pirkimo, kuriam pasibaigus sudaryta Sutartis, metu, Sutarties vykdymo metu pasikeitus tokiai informacijai ar paaiškėjus naujai informacijai, Tiekėjas įsipareigoja nedelsdamas tokią informaciją pateikti Pirkėjui;
5.3.14. Tiekėjas privalo nuolat stebėti ir identifikuoti su sankcijų laikymusi susijusias rizikas Tiekėjo vykdomos veiklos apimtyje, būti susipažinęs su ir laikytis Pirkėjo  sankcijų įgyvendinimo ir kontrolės politikos (https://portofklaipeda.lt/wp-content/uploads/2024/10/Sankciju-politika.pdf) nuostatų arba turėti savo sankcijų reikalavimų įgyvendinimo vidinius dokumentus, kurie neprieštarautų Pirkėjo sankcijų įgyvendinimo ir kontrolės politikai, taip pat užtikrinti, kad šių reikalavimų laikytųsi ūkio subjektai, kurių pajėgumais Tiekėjas remiasi ir Tiekėjo pasitelkti subtiekėjai;
5.3.15. tinkamai vykdyti kitus įsipareigojimus, numatytus Sutartyje ir Lietuvos Respublikoje galiojančiuose teisės aktuose.
5.4. Tiekėjas patvirtina, kad Sutarties sudarymo metu Tiekėjui, jo pasitelktiems subtiekėjams ir subjektams, kurių pajėgumais Tiekėjas remiasi, nėra taikomos Sutarties vykdymui įtakos turinčios ar galinčios turėti Lietuvos Respublikoje galiojančios tarptautinės sankcijos ir (ar) tarptautinės kitų šalių (Jungtinės Karalystės ar Jungtinių Amerikos Valstijų) sankcijos, ir (ar) Lietuvos Respublikos įstatymais nustatytos kitos ribojamosios priemonės. Jei vykdant Sutartį šiame punkte nurodytos sankcijos ar ribojamosios priemonės būtų pradėtos taikyti Tiekėjui ar subjektams, kurių pajėgumais Tiekėjas rėmėsi, Tiekėjas įsipareigoja nedelsdamas raštu pranešti apie tai Pirkėjui, o jei sankcijos ar ribojamosios priemonės būtų pradėtos taikyti Tiekėjo pasitelktiems subtiekėjams, nedelsdamas pašalinti tokius subtiekėjus iš Sutarties vykdymo ir, esant poreikiui, pakeisti tokius subtiekėjus Sutartyje nustatyta tvarka. Tiekėjas, pažeidęs šiuo Sutarties punktu nustatytus įsipareigojimus, taip pat paaiškėjus, kad šiame punkte nustatyti Tiekėjo patvirtinimai neatitinka tikrovės, privalo atlyginti Pirkėjui su tokiu pažeidimu ir patvirtinimų neatitikimu susijusius nuostolius, įskaitant, bet neapsiribojant su Sutarties nutraukimu susijusius nuostolius.
5.5. Tiekėjas turi teisę gauti Sutarties kainą su sąlyga, kad jis tinkamai vykdo Sutartį, taip pat kitas Sutartyje ir Lietuvos Respublikos teisės aktuose numatytas teises.
5.6. Nė viena Šalis neturi teisės perleisti visų arba dalies teisių ir pareigų pagal Sutartį jokiai trečiajai šaliai be išankstinio raštiško kitos Šalies sutikimo.
SUBTIEKIMAS IR JUNGTINĖ VEIKLA
6.1. Sutarčiai vykdyti šiame punkte nurodytoms Paslaugoms atlikti (įskaitant darbų vykdymą ir prekių tiekimą, kuriuos apima Paslaugų teikimas) Tiekėjas numato pasitelkti šiuos subtiekėjus: ________________________________________________________(Šis punktas pildomas, jei Tiekėjas pasiūlyme nurodė subtiekėjams perduodamą Paslaugų teikimo dalį ir pasitelkiamus subtiekėjus). 
6.2. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas taip pat įsipareigoja informuoti apie šios informacijos pasikeitimus visu šios Sutarties vykdymo metu, taip pat pateikti šią informaciją apie papildomus ir naujus subtiekėjus, kuriuos jis ketina pasitelkti vėliau. 
6.3. Tiekėjas, Sutarties vykdymo laikotarpiu toms Paslaugoms, kurių atlikimą Tiekėjas pasiūlyme numatė perduoti subtiekėjams, gali keisti pasitelktą subtiekėją arba pasitelkti papildomą subtiekėją, nekeisdamas pasitelktų subtiekėjų (toliau – papildomas subtiekėjas). 
6.4. Tiekėjas Sutarties vykdymo laikotarpiu turi teisę pasitelkti naują subtiekėją, nors teikdamas pasiūlymą nebuvo numatęs subtiekėjų pasitelkimo atitinkamai Paslaugų daliai (toliau – naujas subtiekėjas), jeigu Sutarties vykdymo laikotarpiu atsiranda reikšmingų aplinkybių, dėl kurių toks pasitelkimas yra būtinas ir kurių apdairus Tiekėjas nebūtų galėjęs numatyti, įskaitant, bet neapsiribojant, atvejus, kai: 
6.4.1. sugenda Paslaugoms atlikti reikalinga Tiekėjo įranga, o Tiekėjas negali jos sutaisyti arba dėl meteorologinių sąlygų ar kitų priežasčių negali į Paslaugų atlikimo vietą pristatyti pakeičiančios ar kitos būtinos įrangos per ilgesnį nei 5 dienų terminą ar kitą Pirkėjo nurodytą terminą, kuris reikšmingai sutrukdytų Paslaugų atlikimą pagal Sutartyje nustatytus Paslaugų atlikimo terminus;
6.4.2. siekiama baigti Paslaugų teikimą nustatytu terminu ir dėl to reikia padidinti Paslaugų teikimo našumą arba Pirkėjui pagrįstai reikalaujant baigti atlikti Paslaugas anksčiau;
6.4.3. Pirkimų įstatymo 97 str. 1 dalies 2–5 punktuose ir 2 dalyje nustatytais pagrindais keičiama Sutartis arba įsigyjamos papildomos paslaugos;
6.4.4. esant kitų su Paslaugų teikimu susijusių reikšmingų Tiekėjo organizacinės struktūros ar vykdomos ūkinės veiklos ypatumų.
6.5. Tiekėjas, pageidaudamas pakeisti subtiekėją, pasitelkti papildomą subtiekėją arba pasitelkti naują subtiekėją, privalo apie numatomą keitimą arba papildomo ar naujo subtiekėjo pasitelkimą iš anksto raštu informuoti Pirkėją bei pateikti keičiančio, papildomai arba naujai pasitelkiamo subtiekėjo kvalifikaciją patvirtinančius dokumentus (jei subtiekėjams buvo keliami kvalifikacijos reikalavimai arba teisė teikti Paslaugas, kurioms pasitelkiamas naujas subtiekėjas, siejama su kvalifikacijos reikalavimais) ir pašalinimo pagrindų nebuvimą patvirtinantį dokumentą (kai Tiekėjas rėmėsi keičiamo subtiekėjo pajėgumu arba kai Sutartyje numatyta Pirkėjo teisė reikalauti iš subtiekėjų pateikti pašalinimo pagrindų nebuvimą patvirtinantį dokumentą). Siekdamas pasitelkti naują subtiekėją, Tiekėjas papildomai privalo nurodyti, dėl kokių priežasčių siekia pasitelkti naują subtiekėją.
6.6. Pirkėjas, gavęs Tiekėjo prašymą ir visus dokumentus, per 5 (penkias) darbo dienas nuo visų dokumentų gavimo patikrina (kai taikoma), ar subtiekėjo kvalifikacija atitinka pirkimo dokumentuose keliamus reikalavimus, taip pat ar nėra subtiekėjo privalomo pašalinimo pagrindų. Šalims įvykdžius visas punkte nurodytas sąlygas, sudaromas susitarimas dėl Sutarties pakeitimo.
6.7. Jei Tiekėjas pakeičia pasitelktą subtiekėją, pasitelkia papildomą ar naują subtiekėją, pažeisdamas Sutartyje nustatytą tvarką, Tiekėjas, Pirkėjui pareikalavus, nedelsiant turi atsisakyti tokio subtiekėjo paslaugų ir pakeisti jį tinkamu subtiekėju Sutartyje nustatyta tvarka.
6.8. Tiekėjas privalo nedelsdamas atsisakyti subtiekėjo, kuriam taikomos tarptautinės sankcijos ar kiti ribojimai, bei užtikrinti, kad toks subtiekėjas nevykdytų Sutarties nuo sankcijų ar kitų ribojimų taikymo jam momento bei, esant poreikiui, pakeisti tokį subtiekėją kitu subtiekėju Sutartyje nustatyta tvarka.
6.9. Jeigu pirkimo vykdymo metu nebuvo tikrinama Tiekėjo ir (ar) subtiekėjo kvalifikacija dėl teisės verstis atitinkama veikla arba buvo tikrinama ne visa apimtimi, Tiekėjas įsipareigoja Pirkėjui, kad Sutartį vykdys tik tokią teisę turintys asmenys. Pirkėjui reikalaujant Tiekėjas turi pateikti Pirkėjo dokumentus, įrodančius subtiekėjo teisę verstis atitinkama veikla.
6.10. Tiekėjas visais atvejais išlieka atsakingas už Sutarties vykdymą, įskaitant subtiekėjams perduodamos vykdyti Sutarties dalies kokybę ir padarytą žalą. 
6.11. Jeigu Tiekėjas Sutarčiai vykdyti pasitelks subtiekėją (-us), tarp Pirkėjo, Tiekėjo ir subtiekėjo gali būti pasirašoma trišalė tiesioginio atsiskaitymo sutartis, kurioje aprašoma tiesioginio atsiskaitymo su subtiekėju tvarka. Pirkėjas, ne vėliau kaip per 3 (tris) darbo dienas nuo Sutarties įsigaliojimo ir Sutarties 6.2 punkte nurodytos kontaktinės informacijos apie subtiekėją gavimo iš Tiekėjo dienos, o kai Sutartyje nustatyta tvarka keičiamas subtiekėjas, pasitelkiamas papildomas ar naujas subtiekėjas – nuo Pirkėjo sutikimo keisti subtiekėją pateikimo Tiekėjui dienos raštu informuoja subtiekėją apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia Pirkėjui prašymą sudaryti trišalę atsiskaitymo sutartį. Subtiekėjui negali būti mokamas avansas, tiesioginis atsiskaitymas subtiekėjui gali būti atliekamas tik po to, kai Pirkėjas iš Tiekėjo Sutartyje nustatyta tvarka priims subtiekėjo suteiktas Paslaugas. Trišalė sutartis negali prieštarauti Sutarties ir pirkimo dokumentų nuostatoms, trišalėje sutartyje taip pat turi būti numatyta Tiekėjo teisė prieštarauti nepagrįstiems mokėjimams subtiekėjui. Kilus ginčui tarp Tiekėjo ir subtiekėjo, jie ginčus sprendžia savarankiškai, Pirkėjui nedalyvaujant. Subtiekėjui išmokėtų sumų dydžiu yra mažinamos Tiekėjui mokėtinos sumos.
6.12. Kai Sutartis sudaroma su Tiekėju, atstovaujančiu jungtinės veiklos sutarties pagrindu veikiančius subjektus, Tiekėjui taikomos pirkimo dokumentuose nustatytos sąlygos dėl jungtinės veiklos: [papildyti sudarant Sutartį]. 
SUTARTIES KEITIMAS IR NUTRAUKIMAS
7.1. Sutartis gali būti pakeista, papildyta ar nutraukta tik raštu. Sutartis keičiama Šalims pasirašant susitarimą dėl Sutarties sąlygų pakeitimo, išskyrus Sutartyje aptartus atvejus, kai Sutarties sąlygos gali būti keičiamos vienašaliu raštišku pranešimu:
7.1.1. Kai Sutarties galiojimo laikotarpiu pasikeičia Sutarties Šalies adresas, banko sąskaitos Nr., kontaktiniai duomenys, kiti Sutartyje numatyti Šalies rekvizitai, Šalys rašytinio susitarimo dėl Sutarties pakeitimo nesudaro. Šalis, kuri keičia savo rekvizitus ar kitus duomenis, privalo, laikydamasi Sutartyje nustatytos informavimo tvarkos, apie pakeitimus raštu informuoti kitą Šalį.
7.1.2. Kai Šalis, gavusi Sutartyje nustatytas sąlygas atitinkantį kitos Šalies prašymą perskaičiuoti Paslaugų kainą, raštu praneša tokį prašymą pateikusiai Šaliai apie sutikimą perskaičiuoti Paslaugų kainą, perskaičiuota Paslaugų kaina taikoma nuo susitarimo perskaičiuoti Paslaugų kainą sudarymo dienos arba nuo dienos, kada kitai Šaliai per Sutartyje nustatytą terminą buvo pranešta apie sutikimą perskaičiuoti Paslaugų kainą, priklausomai nuo to, kuri iš nurodytų aplinkybių įvyksta anksčiau.
7.2. Sutarties sąlygos Sutarties galiojimo laikotarpiu gali būti keičiamos Pirkimų įstatymo 97 str. nustatytais atvejais ir pagrindais.
7.3. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo dėl tolimesnio Sutarties vykdymo teisę turi Pirkėjas. 
7.4. Sutarties pakeitimai įsigalioja po jų pasirašymo, jei Šalys nesusitaria kitaip. Sutarties pakeitimai yra neatskiriama Sutarties dalis.
7.5. Pirkėjas turi teisę vienašališkai ne teismo tvarka nutraukti Sutartį, pranešdamas apie tai Tiekėjui raštu ne vėliau nei prieš 15 (penkiolika) dienų Civilinio kodekso 6.217 str. 1 ir 3 dalyje, 6.721 str. 1 d. numatytais pagrindais, taip pat dėl šių priežasčių: 
7.5.1. jeigu Tiekėjas yra reorganizuojamas (įskaitant jungimą, skaidymą,) atskiriamas arba bankrutuoja kitomis nei Pirkimų įstatymo 97 str. 1 d. 4 punkto b papunkčio sąlygomis ir, Pirkėjui pareikalavus, nepateikia patikimų įrodymų dėl įmanomo šių įsipareigojimų vykdymo Pirkėjui priimtinais terminais ir kitomis sąlygomis ateityje;
7.5.2. jeigu paaiškėja, kad Tiekėjas, siekdamas Sutarties, buvo sudaręs susitarimą, neleistinai ribojantį konkurenciją;
7.5.3. jeigu Tiekėjas vėluoja atlikti Paslaugas ar jų dalį ilgiau nei 30 (trisdešimt) dienų arba vėluoja atlikti Paslaugas per kitą, Pirkėjo pagrįstai nurodytą terminą; 
7.5.4. jeigu dėl nenugalimos jėgos Paslaugų atlikimas turi būti atidėtas neapibrėžtam laikotarpiui arba kai nenugalimos jėgos aplinkybės trunka ilgiau nei 3 (tris) mėnesius;
7.5.5. jeigu paaiškėja, kad Tiekėjui taikomas turto areštas ar laikinosios apsaugos priemonės, Tiekėjas sudarė taikos sutartį su kreditoriais, atsirado pagrindai bankroto ar restruktūrizavimo bylai iškelti, paduotas pareiškimas dėl bankroto ar restruktūrizavimo bylos Tiekėjui iškėlimo, iškelta bankroto ar restruktūrizavimo byla, susidarė mokestiniai įsiskolinimai ar yra kitos svarbios aplinkybės, ir šių aplinkybių visuma sudaro prielaidą, kad Tiekėjas nebus pajėgus įvykdyti Sutartį laiku ar kokybiškai, ar gali būti apsunkintas nuostolių išieškojimas dėl Sutarties pažeidimo;
7.5.6. jeigu Tiekėjas (įskaitant bet kurį iš Tiekėjo darbuotojų, tarpininkų, subtiekėjų, atstovų ir kt.) duoda arba pasiūlo (tiesiogiai arba netiesiogiai) bet kuriam Pirkėjo darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma kaip paskatą arba apdovanojimą už bet kurio su Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su Sutartimi susijusiam asmeniui. Pirkėjui nutraukus Sutartį šiuo pagrindu, Tiekėjas privalo atlyginti Pirkėjui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutarties nutraukimo patirtus nuostolius; 
7.5.7. kai dėl pasikeitusių Pirkėjo poreikių Paslaugos tampa nereikalingos Pirkėjui;
7.5.8. kai Tiekėjas Sutartyje nustatyta tvarka nepateikia Sutarties įvykdymo užtikrinimo dokumento pratęsimo, kai tokia pareiga nustatyta Sutartyje;
7.5.9. jei Tiekėjui apskaičiuoti delspinigiai viršija 10 (dešimt) proc. pradinės Sutarties vertės;
7.5.10. jei Tiekėjas, jo darbuotojai ar Tiekėjo pasitelkiami specialistai neatitinka pirkimo dokumentuose keltų kvalifikacijos reikalavimų;
7.5.11. esant Pirkimų įstatymo 98 straipsnio 1 dalyje numatytiems pagrindams.
7.6. Paaiškėjus, kad bet kuris iš Sutarties 5.4 punkte numatytų Tiekėjo patvirtinimų buvo klaidingas arba bet kuris iš įsipareigojimų nevykdomas, arba Sutarties vykdymo metu paaiškėjus, kad Sutarties vykdymas prieštarauja Lietuvos Respublikoje įgyvendinamoms tarptautinėms sankcijoms, Sutartis gali būti nutraukta Užsakovo vienašališkai, netaikant įspėjimo termino.
7.7. Tiekėjas turi teisę nutraukti Sutartį, pranešdamas apie tai Pirkėjui raštu prieš 15 (penkiolika) dienų, jeigu Pirkėjas vėluoja atsiskaityti ilgiau nei 30 (trisdešimt) dienų ir, nepaisydamas Tiekėjo raštu įteiktų prašymų, nesiima priemonių šiai padėčiai pakeisti per Tiekėjo nurodytą terminą ir kitais Sutarties ir teisės aktų numatytais atvejais.
7.8. Jeigu Pirkėjas nutraukia Sutartį dėl netinkamo Tiekėjo Sutarties vykdymo, Pirkėjas sumoka Tiekėjui tik už tinkamai atliktas Paslaugas pagal pasirašytus Paslaugų perdavimo–priėmimo aktus ir Sutartyje nustatyta tvarka pateiktas apmokėti sąskaitas faktūras. Tiekėjas privalo atlyginti Pirkėjui visas dėl tokio Sutarties nutraukimo susidariusias išlaidas, susietas su Sutartyje numatytų Paslaugų užbaigimu, ir kompensuoti dėl šio nutraukimo patirtus nuostolius.
7.9. Jei Pirkėjas nutraukia Sutartį Civilinio kodekso 6.721 str. 1 d. numatytais pagrindais, Tiekėjas turi teisę į kitų protingų išlaidų, kurias Tiekėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Pirkėjo momento tik tuo atveju, jei iki pranešimo apie Sutarties nutraukimą Tiekėjas nevėluoja atlikti Paslaugų ar jų dalies. 
7.10. Jeigu Tiekėjas nutraukė Sutartį dėl netinkamo Pirkėjo Sutarties vykdymo, Tiekėjas turi teisę gauti atlyginimą tik už tinkamai suteiktas Paslaugas pagal pasirašytus Paslaugų perdavimo–priėmimo aktus ir Pirkėjo priimtas sąskaitas faktūras.
ŠALIŲ ATSAKOMYBĖ
8.1. Jei dėl Pirkėjo kaltės nesumokama už Paslaugas per nustatytus terminus, Tiekėjo pareikalavimu Pirkėjas privalo sumokėti Tiekėjui už kiekvieną uždelstą dieną 0,05 (penkių šimtųjų) proc. dydžio delspinigius nuo laiku nesumokėtos sumos, neviršijant 10 (dešimties) proc. pradinės Sutarties vertės.
8.2. Jei Tiekėjas nesuteikia Paslaugų nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų taikyti 0,05 (penkių šimtųjų) proc. dydžio delspinigius nuo Sutarties kainos be PVM už kiekvieną termino praleidimo dieną, neviršijant 10 (dešimties) proc. pradinės Sutarties vertės. Pirkėjui reikalaujant Tiekėjas privalo sumokėti delspinigius ir atlyginti nuostolius, kurių nepadengia delspinigiai.
8.3. Jei Tiekėjas techninės priežiūros ir garantiniu laikotarpiu vėluoja pašalinti Paslaugų gedimų ir jų veikimo problemų Sutarties 2 priede nurodytais terminais, Pirkėjui pareikalavus, Tiekėjas moka 250,00 (dviejų šimtų penkiasdešimties) eurų dydžio baudą už kiekvieną termino praleidimo dieną, neviršijant 10 (dešimties) proc. pradinės Sutarties vertės.
8.4. Šalys nutaria, kad netesybos yra pripažįstamos minimaliais Šalių patirtais nuostoliais, kurių nereikia įrodinėti. Pirkėjas delspinigius ir baudas turi teisę išskaičiuoti iš Tiekėjui mokėtinų sumų, taikydamas vienašalį įskaitymą Lietuvos Respublikos civilinio kodekso nustatyta tvarka arba nukreipti reikalavimą į Sutarties įvykdymo užtikrinimą, kai pagal Sutartį jis numatytas.
8.5. Jei nėra aišku, dėl ko užtruko Sutarties vykdymas, ar jei nėra aiškių neteisėtų Šalių veiksmų dėl Sutarties vykdymo uždelsimo, Šalys atskiru susitarimu gali susitarti dėl pagal Sutartį taikomos atsakomybės dydžio.
SUTARTIES ĮVYKDYMO IR AVANSO GRĄŽINIMO UŽTIKRINIMAS
9.1. Sutarties įvykdymas užtikrinamas banko išduota garantija arba draudimo kompanijos išduotu laidavimu, arba depozitu, pervedamu į Pirkėjo sąskaitą. Sutarties įvykdymo užtikrinimo suma – 10 (dešimt) proc. nuo pradinės Sutarties vertės. Kai Sutartyje nustatyta tvarka yra perskaičiuota Pradinė Sutarties vertė, Sutarties įvykdymo užtikrinimo dokumentas perskaičiuotai užtikrinimo sumai pateikiamas ne vėliau nei per 10 (dešimt) dienų nuo susitarimo perskaičiuoti Sutarties kainą sudarymo dienos.
9.2. Kai Sutarties 2.1 punkte Sutarties įsigaliojimas susietas su Sutarties įvykdymo užtikrinimu vienu iš Sutarties 9.1 punkte nurodytų būdų, Tiekėjas per 10 (dešimt) dienų po Sutarties pasirašymo privalo pateikti Pirkėjui neatšaukiamą pirmo pareikalavimo Sutarties įvykdymo užtikrinimo dokumentą – banko garantiją ar draudimo bendrovės laidavimo raštą arba pervesti depozito sumą į Pirkėjo sąskaitą. Sutarties įvykdymo užtikrinimo dokumento projektas turi būti pateiktas Pirkėjui suderinti. 
9.3. Kai Sutarties įvykdymas užtikrinamas garantija arba laidavimu, Tiekėjas kartu su Sutarties įvykdymo užtikrinimo dokumentu privalo pateikti Sutarties įvykdymo užtikrinimo dokumento apmokėjimą įrodančio dokumento kopiją, kuri patvirtintų, kad Tiekėjas sumokėjo visas privalomas įmokas už Sutarties įvykdymo užtikrinimo dokumentą. 
9.4. Sutarties įvykdymo užtikrinimo dokumento galiojimo terminas privalo būti ne mažiau kaip 30 (trisdešimčia) dienų ilgesnis nei Paslaugų su visais galimais pratęsimais teikimo terminas ir garantinis laikotarpis. Sutarties įvykdymo užtikrinimo dokumentas privalo galioti visiems Tiekėjo įsipareigojimams pagal Sutartį, įskaitant baudas, delspinigius, palūkanas ar kitas pagrįstai pagal Sutartį iš Tiekėjas reikalaujamas sumas. Sutarties įvykdymo užtikrinimo dokumente turi būti numatyta, kad užtikrinimo suma turi būti išmokama Pirkėjui ne vėliau kaip per 15 (penkiolika) dienų nuo pirmo raštiško Pirkėjo pranešimo pateikimo jį išdavusiam subjektui, kuriame nurodoma reikalaujama suma ir nurodomi nevykdomi sutartiniai įsipareigojimai. 
9.5. Jei Sutarties galiojimo laikotarpiu, baigiantis Sutarties įvykdymo užtikrinimo dokumento galiojimo terminui, Paslaugos nėra atliktos, Tiekėjas ne vėliau nei likus 10 (dešimčiai) darbo dienų iki pateikto Sutarties įvykdymo užtikrinimo dokumento galiojimo termino pabaigos privalo pateikti pratęstą Sutarties įvykdymo užtikrinimo dokumentą ir apmokėjimo už jį patvirtinančio dokumento kopiją tokiam terminui, kiek yra pratęsiamas Paslaugų teikimo terminas, arba, kai Paslaugų teikimo terminas negali būti pratęstas – tokiam laikotarpiui, per kurį Tiekėjas numato baigti atlikti Paslaugas ir papildomam 30 (trisdešimties) dienų terminui. 
9.6. Tiekėjui nepratęsus Sutarties įvykdymo užtikrinimo dokumento galiojimo termino, Sutartyje nustatytais atvejais nepateikus Sutarties įvykdymo užtikrinimo dokumento perskaičiuotai pradinei Sutarties vertei, Pirkėjas turi teisę sustabdyti mokėjimus pagal Sutartį arba nutraukti Sutartį.
9.7. Kai Sutarties įvykdymas užtikrinamas depozitu, depozitas Tiekėjui yra grąžinamas per 30 (trisdešimt) dienų po Paslaugų priėmimo–perdavimo akto pasirašymo ir Tiekėjui visiškai įvykdžius sutartinius įsipareigojimus. Tiekėjui atsisakius įvykdyti Pirkėjo reikalaujamą prievolę per reikalavime nurodytą terminą, depozitas gali būti panaudotas visiems Tiekėjo įsipareigojimams pagal Sutartį, įskaitant baudas, delspinigius, palūkanas ar kitas pagrįstai pagal Sutartį iš Tiekėjo reikalaujamas sumas.
9.8. Kai Tiekėjas pasirenka gauti Sutartyje nustatyto dydžio avansą, Tiekėjas per 60 (šešiasdešimt) dienų nuo Sutarties įsigaliojimo avanso grąžinimui užtikrinti privalo pateikti avanso dydžio neatšaukiamą pirmo pareikalavimo besąlyginę avansinio mokėjimo grąžinimo garantiją, galiojančią ne trumpiau nei 30 (trisdešimt) dienų po Paslaugių pristatymo termino pabaigos. Avansinio mokėjimo grąžinimo garantija turi būti pateikta Pirkėjui suderinti.
9.9. Avansinio mokėjimo grąžinimo garantija turi būti išduota geros reputacijos banko (turinčio (ar jei jį turi patronuojantis bankas) ne mažesnį kredito reitingą kaip Standard & Poor‘s – BBB+, ar Moody’s – Baa1, ar Fitch – BBB+), garantija privalo galioti Sutarties 9.4 punkte nurodytą terminą arba kol bus grąžintas avansas.
9.10. Tuo atveju, kai Tiekėjas vėluoja suteikti Paslaugas ir suteikti Sutartyje nustatytas paslaugas per Paslaugų teikimo terminą, likus ne mažiau nei 10 (dešimčiai) darbo dienų iki avansinio mokėjimo garantijos galiojimo pabaigos, Tiekėjas privalo grąžinti avansą (jo dalį) arba pateikti pratęstą avansinio mokėjimo garantiją likusiai negrąžinto avanso sumai, kurios terminas privalo būti ne trumpesnis kaip 30 (trisdešimt) dienų po Paslaugų teikimo  termino pabaigos. Tiekėjui nepratęsus avansinio mokėjimo garantijos galiojimo termino, Pirkėjas turi teisę sustabdyti mokėjimus pagal Sutartį tai sumokėto avanso daliai, kuri nėra užskaityta.
9.11. Jeigu Sutarties nutraukimo dieną avansas nėra išskaitytas iš Tiekėjui mokėtinų sumų, tą dieną kyla Tiekėjo prievolė sumokėti (grąžinti) Pirkėjui neišskaitytą avanso likutį.
KONFIDENCIALUMAS
10.1. Sutarties turinį sudaranti ir (ar) su ja susijusi informacija, taip pat Sutarties vykdymo metu Šalių viena kitai tiek sąmoningai, tiek atsitiktinai atskleista bet kokia kita informacija (išskyrus informaciją, kuri teisės aktų pagrindu negali būti laikoma konfidencialia informacija, taip pat informacija, kuri gali būti viešai prieinama) yra konfidenciali. Kiekviena Šalis įsipareigoja neatskleisti jokios vykdant Sutartį iš kitos Šalies gautos ar su Sutarties vykdymu susijusios konfidencialios informacijos. Ši informacija tiek Sutarties galiojimo laikotarpiu, tiek Sutarčiai pasibaigus tretiesiems asmenims gali būti atskleista tik tiek, kiek toks informacijos atskleidimas yra būtinas Sutarčiai tinkamai vykdyti ir tik iš anksto gavus atitinkamą kitos Šalies raštišką sutikimą, laikantis asmens duomenų apsaugos reikalavimų. 
10.2. Šalys susitaria, kad konfidencialios informacijos atskleidimo atveju Tiekėjas atlygins visus Pirkėjo tiesioginius nuostolius.
10.3. Kiekviena Šalis privalo užtikrinti, kad būtų laikomasi Europos Sąjungos ir Lietuvos Respublikos teisės aktų, reglamentuojančių valstybės, tarnybos ar komercinę paslaptis ir duomenų apsaugą. Tiekėjas patvirtina, kad yra informuotas apie Pirkėjo asmens duomenų tvarkymo taisykles, kurios skelbiamos adresu www.portofklaipeda.lt, ir yra su jomis susipažinęs.
10.4. Tiekėjas negali Pirkėjo duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti).
10.5. Sutartyje aptartos konfidencialumo ir asmens duomenų tvarkymo sąlygos yra neterminuotos.
SUSIRAŠINĖJIMAS IR UŽ SUTARTIES VYKDYMĄ ATSAKINGI ASMENYS
11.1. Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu jie yra įteikti Šalies atstovui arba atsiųsti paštu, elektroniniu paštu ar faksu Sutartyje nurodytais adresais.
11.2. Jei pasikeičia Sutartyje nurodytas Šalies adresas ir (ar) kiti duomenys, taip pat už Sutarties vykdymą atsakingas asmuo, Šalis turi informuoti kitą Šalį, pranešdama apie tai ne vėliau kaip prieš 5 (penkias) darbo dienas. Bet kokie Šalies reikalavimai, kylantys iš netinkamai įteiktų pranešimų ar su jais susiję, bus laikomi nepagrįstais.
11.3. Pirkėjo už Sutarties vykdymą atsakingas (atsakingi) asmuo (asmenys) – [__________], tel. [___________], el. p. [__________]. Šiame punkte nurodytas (nurodyti) atstovas (atstovai) neturi teisės keisti ar nutraukti Sutartį.
11.4. Tiekėjo už Sutarties vykdymą atsakingas asmuo – [__________] tel. [___________], el. p. [__________].
11.5. Šalys gali keisti Sutartyje nurodytus atstovus bei jų kontaktinius duomenis vienašaliu rašytiniu pranešimu.
NENUGALIMOS JĖGOS APLINKYBĖS (FORCE MAJEURE)
12.1. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Lietuvos Respublikos Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
12.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
12.3. Šalis yra atleidžiama nuo atsakomybės, jei nenugalimos jėgos aplinkybės, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, tęsėsi ilgiau kaip 3 (tris) mėnesius.
BAIGIAMOSIOS NUOSTATOS
13.1. Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai arba, sudarant elektroninį dokumentą, abiejų Šalių pasirašoma elektroniniu parašu. Kai Sutartis ar kitas Sutartyje numatytas dokumentas pasirašomas kvalifikuotu elektroniniu parašu, jis turi būti sudarytas taip, kad atitiktų Lietuvos vyriausiojo archyvaro 2009 m. rugsėjo 7 d. įsakymu Nr. V-60 patvirtintą Elektroniniu parašu pasirašyto elektroninio dokumento specifikaciją ADOC-V1.0.
13.2. Vienos iš Sutarties sąlygos negaliojimas nedaro negaliojančios visos Sutarties, išskyrus atvejus, kai Šalys be tos sąlygos Sutarties apskritai nebūtų sudariusios. Šalys susitaria, kad vienos iš Sutarties sąlygų negaliojimo atveju, jeigu toks jos negaliojimas nedaro negaliojančios visos Sutarties, minėta sąlyga Šalių rašytiniu susitarimu turės būti nedelsiant pakeista nauja galiojančia sąlyga, kuri pagal prasmę ir turinį būtų artimiausia negaliojančiai sąlygai bei turėtų analogišką teisinį ir ekonominį rezultatą, kaip ir pakeistoji sąlyga.
13.3. Sutarčiai taikoma Lietuvos Respublikos teisė. Ginčai, kilę tarp Šalių dėl Sutarties, sprendžiami derybomis, o nepavykus susitarti derybomis – teismine ginčų sprendimo tvarka Lietuvos Respublikos teisme. 
13.4. Sutartyje dienomis nustatyti terminai skaičiuojami kalendorinėmis dienomis (d.), jei kitaip nenustatyta Sutartyje.
13.5. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė.
13.6. Sutarties priedai yra neatskiriama jos dalis. Sutarties priedai: 
13.6.1. Sutarties 1 priedas – Paslaugų detalizacija, 1 l.;
13.6.2. Sutarties 2 priedas – Laivų eismo radiolokacinės kontrolės sistemos atnaujinimo techninė užduotis, 37 l.

2025-      -      sutarties Nr. __________
1 priedas

PASLAUGŲ DETALIZACIJA

2025  ...............................  d.
Klaipėda

	Eil. Nr.
	Pavadinimas
	Mato vnt.
	Kiekis
	Kaina 
	Suma

	1
	Radarų duomenų apdorojimo (RDP) kompiuterio atnaujinimas (įskaitant kompiuterį, jo sumontavimą, suderinimą, dokumentacijos atnaujinimą, techninę priežiūrą ir garantiją)
	Kompl.
	4
	
	

	2
	Radarų duomenų apdorojimo, saugojimo ir atvaizdavimo serverio atnaujinimas (įskaitant serverį, jo sumontavimą, suderinimą, dokumentacijos atnaujinimą, techninę priežiūrą ir garantiją)
	Vnt.
	2
	
	

	3
	Radarų duomenų apdorojimo, saugojimo ir atvaizdavimo serverio programinės įrangos atnaujinimas (įskaitant programinę įrangą, jos įdiegimą, suderinimą, atnaujinimus, dokumentacijos atnaujinimą, Pirkėjo personalo mokymus, techninę priežiūrą ir garantiją)
	Kompl.
	1
	
	

	4
	GNSS / NTP laiko serverio atnaujinimas (įskaitant serverį,  jo sumontavimą, suderinimą, dokumentacijos atnaujinimą, techninę priežiūrą ir garantiją)
	Kompl.
	2
	
	

	5
	Radiolokacinės kontrolės sistemos operatorių darbo vietos atnaujinimas (įskaitant kompiuterį su programine įranga, jo sumontavimą, suderinimą, dokumentacijos atnaujinimą, Pirkėjo personalo mokymus, techninę priežiūrą ir garantiją)
	Kompl.
	6
	
	

	6
	VHF jūrinio radijo ryšio sistemos atnaujinimas (įskaitant VHF sistemą, jos komponentų sumontavimą, suderinimą, dokumentacijos atnaujinimą, Pirkėjo personalo mokymus, techninę priežiūrą ir garantiją)
	Kompl.
	1
	
	

	IŠ VISO be PVM,  Eur:
	
	

	PVM, Eur:
	
	

	IŠ VISO su PVM, Eur:
	
	





